Diari Oficial de la Generalitat Valenciana


Sumari del DOGV 4203, del 05-03-2002 (2002/1684)

Notificació al senyor Francisco José Chico García. Expedient número R-383/2000.
-------------------------------------------------------------------------------

### Dades del document

Número de DOGV
:   4203

Data del DOGV
:   05-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1684


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Francisco José Chico García. Expedient número R-383/2000. [2002/Q1684]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Francisco José Chico García, carrer d'Óscar Esplá, 12, baixos, A, 03243 Petrer, la resolució del recurs d'alçada amb el número de referència interna R-383/2000.
  
Resolució
  
Examinat el recurs d'alçada presentat pel senyor Francisco José Chico García, contra la resolució del Servei Territorial d'Arquitectura i Habitatge d'Alacant, en l'expedient per sol·licitud de llibertat de cessió 17-6C-5443-13-647.
  
Antecedents de fet
  
1. El senyor Francisco José Chico García va presentar en el Servei Territorial d'Arquitectura i Habitatge d'Alacant, el dia 30 de juny de 2000, la sol·licitud de llibertat de cessió per a l'habitatge de la seua propietat, de protecció oficial, situat en la localitat de Petrer, Alacant, en el carrer d'Óscar Esplá, número 12, baixos, A.
  
2. A la vista de l'expedient, el cap del Servei Territorial, en data 9 d'agost de 2000, dicta sengles resolucions de càlcul d'interessos per al reintegrament de les ajudes directes percebudes, del Ministeri de Foment i de la Generalitat Valenciana.
  
3. Contra la resolució de càlcul d'interessos de la Generalitat Valenciana interposa recurs d'alçada dins del termini i en la forma escaient el senyor Francisco José Chico García, amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 110/2000, de 18 de juliol, del Govern Valencià (DOGV número 3.798, de 21 de juliol).
  
2. El que disposen els articles 107, 110, 114 i 115, de la LRJPAC, de la Llei 30/1992, de 26 de novembre, de RJPAC, quant a l'admissió i tramitació del recurs.
  
3. Segons disposa l'article 3 del Decret 55/1992, de 30 de març, del Govern Valencià, els habitatges pels quals s'haja rebut ajuda econòmica directa no podran ser objecte de cessió per cap títol durant el termini de cinc anys a partir de la concessió de la dita ajuda.
  
El canvi o ús de la cessió amb anterioritat al venciment dels dits terminis implicarà el reintegrament de les ajudes econòmiques directes percebudes, més els interessos corresponents des de la data de la percepció.
  
4. En el cas que ens ocupa, revisada la documentació que hi ha en l'expedient, es comprova que les ajudes econòmiques directes que ha percebut el recurrent per part de la Generalitat Valenciana són d'un milió vuit-centes noranta mil (1.890.000) pessetes, quantitat que, més els interessos corresponents, és la que ha de tornar l'interessat.
  
S'ha de tindre en compte que les subvencions concedides al promotor tenen la finalitat de fomentar la construcció i promoció d'habitatges protegits, i és la veritat que l'habitatge objecte del present assumpte continua estant sotmés a la protecció oficial fins que transcòrrega el termini legal de protecció.
  
En virtut de tot l'anterior, aquest òrgan entén que el recurrent ha de reintegrar exclusivament les ajudes econòmiques que ha percebut directament, amb els interessos corresponents, i no les que es van concedir al promotor.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Estimar el recurs formulat pel senyor Francisco José Chico García contra la Resolució del Servei Territorial d'Arquitectura i Habitatge d'Alacant, de data 9 d'agost de 2000, de càlcul d'interessos de la Generalitat Valenciana, que queda revocada en el sentit exposat.
  
Contra la present resolució, que posa fi a la via administrativa, es podrà interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, segons els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.